b'\n_START_ARTICLE_\nSaksitoksin\n_START_SECTION_\nIzvor toksina\n_START_PARAGRAPH_\nSaksitoksin tako kot tetrodotoksin proizvajajo simbiotski mikroorganizmi, ki prebivajo v \xc5\xa1koljkah in napihovalkah, in sicer dinoflagelati rodov Alexandrium, Gymnodinium in Pyrodinium ter modrozelene cepljivke rodov Anabaena, Aphanizomenon, Cylindrospermopsis, Lyngbya in Planktothrix. Izraz saksitoksin se lahko nana\xc5\xa1a tudi na kombinacijo toksinov, ki jih proizvajajo omenjeni organizmi, in sicer STX, neosaksitoksin (neoSTX), goniautoksini (GTX) and dekarbamoilsaksitoksin (dcSTX). STX predstavlja za\xc5\xa1\xc4\x8dito za \xc5\xa1koljke in napihovalk pred plenilci (predatorji)._NEWLINE_STX je prisoten v vsaj 12 vrstah napihovalk v Aziji. V ZDA prebivajo te ribe v obalnih vodah Nove Anglije, Floride in zahodne obale. V napihovalkah, ki prebivajo na vzhodni obali Floride, proizvaja STK dinoflagelat vrste Pyrodinium bahamense, ve\xc4\x8dje koli\xc4\x8dine pa so prisotne v ko\xc5\xbei, mi\xc5\xa1icah in notranjih organih; najve\xc4\x8dja koncentracija je prisotna v jaj\xc4\x8dnikih (ovarijih) in zna\xc5\xa1a 22.104\xc2\xa0\xc2\xb5g STX / 100 g tkiva. Tudi po letu dni v ujetni\xc5\xa1tvo je bila sluz na ko\xc5\xbei \xc5\xa1e vedno zelo strupena. Koncentracije STX-a v napihovalkah, ki prebivajo blizu ZDA, so podobne tistim, ki prebivajo blizu Filipinov, Tajske Japonske, in dr\xc5\xbeav Ju\xc5\xbene Amerike.\n_START_SECTION_\nKlini\xc4\x8dni simptomi in znaki\n_START_PARAGRAPH_\nSimptomi se pojavijo od 10-60 minut po zau\xc5\xbeitju toksina in vklju\xc4\x8dujejo otopelost in mravljin\xc4\x8denje, ki se pojavi sprva na ustnicah in jeziku kot posledica lokalne absorpcije. Simptomi se nato raz\xc5\xa1irijo na obraz in vrat, nato pa \xc5\xa1e na ude in prste. Brez hitre pomo\xc4\x8di nastopi smrt nanavadno zaradi ohromelosti (paralize) dihalnih mi\xc5\xa1ic, ki privede do pomanjkanja preskrbe tkiv s kisikom (O\xe2\x82\x82) oz. hipoksije.\n_START_SECTION_\nZdravljenje in preventiva\n_START_PARAGRAPH_\nTrenutno ne obstaja noben protistrup (antidot) proti STX-u. Toksi\xc4\x8dnost v segreti vodi ohrani do temperature 49 \xc2\xb0C. Za dekontaminacijo se uporablja 1\xc2\xa0% raztopino natrijevega hipoklorita (NaOCl) oz. varikine, za obla\xc4\x8dila in ko\xc5\xbeo pa zadostujeta \xc5\xbee voda in milo. Zaradi mo\xc5\xbene ohromelosti dihalnih mi\xc5\xa1ic je potrebno zagotavljati umetno predihovanje (ventilacijo).\n_START_SECTION_\nVoja\xc5\xa1ka uporaba\n_START_PARAGRAPH_\nSTX je bil vrsto let predmet raziskav s strani Oboro\xc5\xbeenih sil ZDA in Centralne obve\xc5\xa1\xc4\x8devalne agencije (CIA) za potencialno uporabo v atentatorske ter samomorilne namene pilotov izvidni\xc5\xa1kih letal Lockheed U-2. U\xc4\x8dinek kapsul STX naj bi bil hitrej\xc5\xa1i in gotovej\xc5\xa1i od cianidnih tablet.'